પાંચ વાર ગ્રાન્ડ સ્લેમ જીતી ચૂકેલી મારિયા શારાપોવાએ સનસનીખેજ ખુલાસો કર્યો છે. તેણે જણાવ્યું છે કે ઓસ્ટ્રેલિયા ઓપન દરમિયાન તે ડ્રગ ટેસ્ટમાં ફેલ થઇ ગઇ હતી. આ ખુલાસા બાદ 28 વર્ષની શારાપોવા પર એક વર્ષ અથવા તેનાથી વધુ સમયનો પ્રતિબંધલગાવામાં આવે તેવી શક્યતા જોવા મળી રહી છે. ઓસ્ટ્રેલિયાના જાણીતા સ્પોર્ટસ તબીબે જણાવ્યું છે કે શારાપોવા પર પ્રતિબંધિત મેલ્ડોનિયમ દવાના ઉપયોગના કારણે બે વર્ષ સુધીનો પ્રતિબંધલગાવામાં આવી શકે છે. દુનિયાની પૂર્વ નંબર એક ટેનિસ ખેલાડી શારાપોવાએ જણાવ્યું કે તે ડ્રગ ટેસ્ટમાં તે દવાના ઉપયોગના કારણે રીજેક્ટ થઇ હતી. જેનો ઉપયોગ તે સ્વાસ્થ્યના કારણે છેલ્લા 10 વર્ષથી કરે છે.